Harley Quinn

Harley Quinn oikealta nimeltään Dr. Harleen Frances Quinzel on fiktiivinen rikollinen Batman-animaatiosarjassa ja myöhemmin myös DC Comicsin sarjakuvamaailmassa. Hänen ensiesiintymisensä oli Batman-animaatiosarjan jaksossa ”Jokerin palvelus” (”Joker's Favor”) 11 syyskuuta 1992 ja hänet loi animaatiosarjaan Paul Dini. Hahmon ensimmäinen sarjakuvaesiintyminen tapahtui The Batman Adventures #12 numerossa syyskuussa 1993 ja pääjatkumossa Batman: Harley Quinn #1 numerossa lokakuussa 1999. Harley Quinn oli pitkään Batmanin vihollinen, mutta myöhemmin kun hän kehittyi antisankariksi, hänestä tuli tämän liittolainen.

Harleen Quinzel oli entinen psykiatri, joka työskenteli Arkhamin mielisairaalassa ja rakastui pitkään tutkimaansa potilaaseen, Jokeriin. Autettuaan Jokeria karkaamaan mielisairaalasta hänestä tuli hänen uskollinen apurinsa ja tyttöystävänsä Harley Quinn, mutta hän joutui kokemaan hyväksikäyttöä ja kaltoinkohtelua"From Mad Love to Suicide Squad: The Evolution of Harley Quinn".

The New 52:ssa Harley Quinn jätti Jokerin ja muuttui vähitellen antisankariksi, joka oli Suicide Squadin pääjäsen. Hänen alkuperänsä myös muutettiin kuvastamaan Jokerin alkuperää, koska hän oli työntänyt hänet kemikaalialtaaseen vastoin hänen tahtoaan ja kokenut samanlaisen muutoksen kuin hän, mikä värjäsi hänen ihonsa valkoiseksi. Myöhemmin DC Rebirth -sarjakuvissa Harley Quinn ryhtyi kovaotteiseksi vartijaksi ja liittyi Batmanin puolelle virallisesti "Joker War" tapahtuman aikanaHarley Quinn Is Officially Part Of The Bat-Family, DC Confirms. 

Muissa medioissa
Elokuvat
Harley Quinnin oli tarkoitus esiintyä Batman-elokuvasarjan viidennessä elokuvassa Batman Unchained, jossa hänen kerrottiin olevan Jokerin tytär, joka liittoutui Linnunpelättimen kanssa aikeenaan kostaa Batmanille isänsä kuoleman, mutta elokuva peruutettiin neljännen elokuvan Batman & Robin flopattua pahasti.
Lady Gaga esittää Harley Quinnia vuoden 2024 elokuvassa Joker: Folie à Deux.

DC Extended Universe
Margot Robbie näyttelee Harleen Quinzelia / Harley Quinnia DC Extended Universen elokuvissa:
Hahmo teki ensiesiintymisensä elokuvassa Suicide Squad (2016), jonka alussa kerrotaan kuinka Harleen Quiznel oli aikoinaan ollut psykiatrina Arkhamin mielisairaalassa ja kuinka hän oli rakastunut Jokeriin tämän ollessa siellä potilaana. Vapautettuaan hänet, hän antoi itsensä vapaaehtoisesti altistua sähköhoidolle ja lopulta hän hyppäsi samoihin Ace Chemicalsin kemikaaleihin, jotka olivat vastuussa Jokerin omasta ulkomuodosta, muuttuen Harley Quinniksi. Harley auttoi Jokeria tappamaan Batmanin apurin, Robinin, ennen kuin erään takaa-ajon päätteeksi Batman pidätti hänet ja toimitti Belle Reven vankilaan, Jokerin päästessä pakoon. Harley Quinn värvättiin osaksi Iskuryhmä X:ää ja hän yritti näille annetun tehtävän aikana paeta Jokerin kätyreineen sabotoidessa varusteita, joilla Amanda Waller piti iskuryhmäläisiä otteessaan. Wallerin kätyreiden ammuttua Jokerin kaappaaman helikopterin alas ja estettyä paon, Harley päätti auttaa Rick Flagiä pelastamaan Wallerin ja pysäyttämään Lumoojattaren. Harley palautetaan Belle Reveen, missä hänen tuomiotaan on vähennetty 10 vuodella, mutta lopussa Jokeri paljastaa olevansa elossa ja vapauttaa Harleyn.
Robbie palaa rooliinsa elokuvissa Birds of Prey (And The Fantabulous Emancipation of One Harley Quinn) (2020) ja The Suicide Squad: Suicide Mission (2021).

 Näyttelijöitä 
 Vuodet  Näyttelijät  Sarjat  Elokuvat  Konsolipelit 1992–19941997–200020032009  Arleen Sorkin  BatmanThe New Batman AdventuresTeräsmiesGotham GirlsStatic ShockJustice League  Batman of the Future: Return of the Joker  Batman VengeanceBatman: Arkham Asylum 2002-2003  Mia Sara  Batmanin tytär    2007  Hynden Walch  Batman  Justice League: The Flashpoint ParadoxBatman: HushBatman: Assault on ArkhamJustice League Dark: Apokolips War  2011201320152017  Tara Strong  DC Super Hero GirlsJustice League ActionTeen Titans Go!  Justice League: Gods and Monsters ChroniclesSuicide Squad: Hell to PayBatman NinjaBatman vs. Teenage Mutant Ninja TurtlesLego DC Comics Super Heroes: Justice League: Gotham City Breakout  Batman: Arkham CityInjustice: Gods Among UsInjustice 2Batman: Arkham OriginsBatman: Arkham Knight 20162020–2021  Margot Robbie   Suicide SquadBirds of PreyThe Suicide Squad: Suicide Mission  2017  Jenny Slate   Lego Batman Elokuva  2017  Melissa Rauch   Batman and Harley Quinn   2019  Margot Rubin   Lego elokuva 2  2019–  Kaley Cuoco  Harley Quinn  

 Lähteet 

 Aiheesta muualla 
 DCDP: Harley Quinn

Luokka:DC-animaatiouniversumi
Luokka:DC-universumin superroistot
Luokka:Batmanin vastustajat
Luokka:Kuvitteelliset mielisairaat
Luokka:Seulonnan keskeiset artikkelit